इस बीच लगातार भट्ठा मालिक द्वारा हम लोगों को ढ़ूंढ़ा जा रहा था, तभी मार्च महीना में मेरे गाँव स्थित घर के ताला तोड़कर सारा सामान बिखेर दिया और छोटा-मोटा समान उठाकर ले गया। इसमें गांव के ही ठाकुर लोग साथ दिये। घर में शादी का सामान था, जो अपने भाई समरनाथ और अमरनाथ की शादी हेतु जुटाया गया था। हम लोग भागे-भागे फिर रहे थे, दूसरी तरफ भट्ठा मालिक का कहर जारी रहा। इसी संदर्भ में 2 मार्च, 2012 को पिता जी ने पुलिस अधीक्षक, जौनपुर को आवेदन-पत्र भी भेजे, लेकिन किसी प्रकार की राहत नही मिली।